สวัสดีค่ะ ก่อนหน้านี้เคยมีเพศสัมพันธ์แต่มีประจำเดือนมาปกติ หลังจากนั้นไม่เคยมีเพศสัมพันธ์อีกเลย แต่ประจำเดือนขาดไปประมาน2เดือน อยากทราบว่ามีโอกาสท้องไหมค่ะ แต่ช่วงหลังมีการเริ่มควบคุมน้ำหนักค่ะ
สวัสดีครับ การที่ประจำเดือนขาดที่เลยกำหนดมาเกิน 1 เดือนนั้นมีได้หลายสาเหตุ และสาเหตุที่พบได้บ่อยที่สุดก็คือ การตั้งครรภ์ ครับ แม้ว่าเพศสัมพันธ์จะเคยเกิดขึ้นก่อนหน้านั้นนานแล้ว และโอกาสจะมีน้อย แต่ก็ควรตรวจการตั้งครรภ์ เพื่อเป็นการยืนยันครับ เพราะการตรวจที่ง่ายและมีความแม่นยำสูงครับทั้งนี้ หากไม่พบการตั้งครรภ์ ก็ยังมีสาเหตุอื่นๆที่ทำให้ประจำเดือนขาดได้ครับ เช่น1. การอดอาหาร ลดน้ำหนัก จะมีผลทำให้ฮอร์โมนเพศหญิิงในร่างกายต่ำลง ไข่จึงตกช้า จนทำให้ประจำเดือนคลาดเคลื่อนได้ครับ2. อาการถุงน้ำในรังไข่หลายใบ ซึ่งเป็นผลจากฮอร์โมนเพศหญิงที่ไม่สมดุล จนการตกไข่ผิดปกติ และทำให้ประจำเดือนขาดครับ3. ผลจากโรคอื่น เช่น ภาวะฮอร์โมนธัยรอยด์ต่ำ ก็จะมีผลต่อประจำเดือนได้เช่นกันครับ4. ผลจากการใช้ยาบางชนิด เช่น ยาคุมกำเนิดบางชนิด ก็จะทำให้มีผลทำให้ประจำเดือนขาดในช่วงแรกๆได้ครับ5. ความเครียด นอนน้อย พักผ่อนไม่พัก ก็ทำให้ร่างกายอ่อนเพลีย และไม่สามารถหมุนเวียนระดับฮอร์โมนให้ปกติได้ครับสุดท้ายนี้ หากตรวจแล้วไม่พบการตั้งครรภ์ แนะนำให้พบคุณนรีเวช เพื่อตรวจหาสาเหตุต่อไป เนื่องจากแต่ละสาเหตุ มีวิธีรักษาที่แตกต่างกัน จึงควรได้รับการวินิจฉัยที่แน่นอนก่อนครับ